[pic] | COMISIA COMUNITĂȚILOR EUROPENE |

Bruxelles, 4.2.2008

COM(2008) 63 final

RAPORT INTERMEDIAR AL COMISIEI CĂTRE PARLAMENTUL EUROPEAN ȘI CONSILIU

privind progresele realizate în Bulgaria în cadrul Mecanismului de cooperare și verificare

RAPORT INTERMEDIAR AL COMISIEICĂTRE PARLAMENTUL EUROPEAN ȘI CONSILIU

privind progresele realizate în Bulgaria în cadrul Mecanismului de cooperare și verificare

INTRODUCERE

Cu ocazia aderării Bulgariei la Uniunea Europeană la 1 ianuarie 2007, a fost stabilit un Mecanism de cooperare și de verificare (MCV) [1], pentru a sprijini Bulgaria în vederea remedierii anumitor deficiențe în domeniul reformei sistemului judiciar, al luptei împotriva corupției și a criminalității organizate, precum și pentru a monitoriza progresele realizate în aceste domenii.

Prezentul raport este cel de-al doilea prezentat de Comisie în cadrul Mecanismului de cooperare și verificare[2]. Perioada de șase luni scursă de la primul raport este considerată prea scurtă pentru a permite Bulgariei să remedieze deficiențele și pentru a permite Comisiei să revizuiască evaluarea din iunie anul trecut. Prin urmare, raportul prezintă o actualizare factuală a progreselor, fără a efectua o evaluare a rezultatelor obținute în cadrul fiecărui obiectiv de referință („ benchmark ” sau condiționalitate) stabilit în cadrul MCV. În plus, actualul raport intermediar conține o vedere de ansamblu asupra asistenței acordate Bulgariei în domeniile aferente obiectivelor de referință. Acest aspect a fost inclus în vederea identificării posibilelor lacune în ceea ce privește asistența, precum și pentru a asigura Bulgariei un sprijin complet și relevant.

REFORMA SISTEMULUI JUDICIAR Ş I LUPTA ÎMPOTRIVA CORUP Ţ IEI Ş I A CRIMINALITă Ţ II ORGANIZATE: SITUA Ţ IA LA ZI

Acțiunile subsecvente evaluării din iunie 2007: Planul de acțiune

De la ultimul raport al Comisiei din iunie 2007, a fost stabilit un dialog strâns și permanent cu autoritățile bulgare, la Bruxelles și la Sofia. Bulgaria a furnizat periodic Comisiei actualizări detaliate privind situația la zi.

Autoritățile bulgare au acceptat sugestia Comisiei de a elabora un Plan de acțiune asupra modului în care Bulgaria intenționează să îndeplinească obiectivele de referință. Comisia a oferit sprijin Bulgariei, sub forma unei evaluări a Planului de acțiune din punct de vedere metodologic. În continuare, în octombrie 2007, după consultarea părților interesate, Guvernul Bulgariei a adoptat un plan de acțiune detaliat pe care l-a prezentat Comisiei[3]. Elaborarea și adoptarea la timp a Planului de acțiune, care a necesitat un efort concertat și mobilizarea de resurse considerabile într-o perioadă scurtă de timp, reflectă angajamentul ferm al autorităților bulgare.

Actualizare privind progresele realizate

Obiectivul de referință nr. 1: Adoptarea unor amendamente constituționale care să înlăture orice ambiguitate cu privire la independența și responsabilizarea sistemului judiciar

- Adoptarea de către Adunarea Națională a amendamentelor la Constituția Bulgariei

- Adoptarea de către Adunarea Na țională a modificărilor necesare la Legea privind organizarea sistemului judiciar

- Înfiin țarea și punerea în funcțiune a Inspectoratului, publicarea și evaluarea primelor rezultate

Amendamentele constituționale necesare au fost adoptate în februarie 2007. Noua Lege privind sistemul judiciar a fost adoptată în iunie 2007. Consiliul Judiciar Suprem a fost constituit și este operațional în urma alegerii atât a membrilor proveniți din sistemul judiciar cât și a celor din parlament. Inspectorul-șef și 8 din cei 10 inspectori ai Consiliului Judiciar Suprem au fost aleși de către Parlament la 19 decembrie 2007. Se estimează că inspectoratul va deveni operațional în primul trimestru 2008.

Obiectivul de referință nr. 2: asigurarea unei transparențe și eficiențe îmbunătățite a actului de justiție, prin adoptarea și punerea în aplicare a unei noi legi privind sistemul judiciar și a noului Cod de procedură civilă. Raportarea impactului pe care îl au aceste noi reglementări și Codurile de procedură penală și administrativă, în special în faza precontencioasă

- Adoptarea noului Cod de procedură civilă

- Adoptarea unei noi legi privind sistemul judiciar care reflectă amendamentele la Constitu ție și recomandările experților în evaluarea inter pares

- Instituirea unui sistem de monitorizare a noilor coduri

- Raportări periodice cu privire la rezultatele procesului de monitorizare, în special în ceea ce privește faza precontencioasă, executarea sentințelor și a pedepselor

- Modificarea, după caz, a legisla ției și a codurilor corespunzătoare

Noul Cod de procedură civilă a fost adoptat în iulie 2007 și va fi în vigoare începând din martie 2008. Au fost înființate grupuri de lucru pentru elaborarea legislației secundare aferente.

Noua Lege privind sistemul judiciar a fost adoptată în iunie 2007. Legea consacră CJS ca un organism permanent și răspunde preocupărilor experților, în special în privința diviziunii sarcinilor între inspectoratul CJS și cel al Ministerului Justiției.

Rezultatele grupurilor de lucru pentru monitorizarea punerii în aplicare a Codului de proceduri administrative și a Codului de procedură penală au fost publicate periodic pe internet[4]. Rămâne de stabilit un sistem de monitorizare a noului Cod de procedură civilă. Mai mult, autoritățile bulgare doresc să elaboreze o nouă lege care să reglementeze întregul proces de legiferare[5].

Constrângerile de formă prevăzute de Codul de procedură penală al Bulgariei în faza precontencioasă împiedică desfășurarea cu celeritate a proceselor și sunt semnale că acest lucru duce la restituirea frecventă de către instanțe a dosarelor la procuratură. Cazurile de presupusă mare corupție și crimă organizată au continuat să fie restituite frecvent și să sufere întârzieri îndelungate din motive procedurale[6]. Codul penal bulgar nu diferențiază suficient între diferitele grade de infracțiune și pare a fi depășit din punct de vedere structural[7].

Înființarea Agenției Naționale de Securitate la sfârșitul anului 2007 a provocat o dezbatere privind extinderea competențelor magistraților de investigație ( sledovateli ) la cazurile de mare corupție și crimă organizată. Sunt în curs de desfășurare discuții privind oportunitatea modificării Codului de procedură penală în sensul autorizării Procurorului General de a ordona, de la caz la caz, anchete conduse de judecătorii de instrucție, în eventualitatea în care cazul este complex din punct de vedere juridic sau faptic ori există un interes important din partea publicului[8]. Orice modificare a responsabilităților judecătorilor de instrucție trebuie abordată ținând seama de angajamentul luat înaintea aderării de către Bulgaria de a limita competențele acestora.

Obiectivul de referință nr. 3: continuarea reformei sistemului judiciar, în scopul creșterii gradului de profesionalism, de responsabilizare și de eficiență. Evaluarea efectelor acestei reforme și publicarea anuală a rezultatelor

- Stabilirea unui proces de luare a deciziei transparent și deplin funcțional în anchetele disciplinare efectuate de viitorul Inspectorat în colaborare cu Consiliul Judiciar Suprem

- Asigurarea aplicării integrale și sistematice a Codului deontologic al magistraților, în special în ceea ce privește procedurile de revizuire, anchetare și demitere/punere sub acuzare în cazul abaterilor

- Monitorizarea aplicării sistemului de examinare prin concurs în procesul de recrutare a magistra ților și de evaluare a performanței acestora

- Publicarea anuală a constatărilor în urma evaluării reformei sistemului judiciar, în special în ceea ce prive ște modul de rezolvare a problemelor ce țin de profesionalism, responsabilizare și eficiență

- Introducerea în serviciile Ministerului Public a programului informatic de tratare aleatorie a cauzelor

- Consolidarea formării profesionale privind aceste legi

În plus față de măsurile menționate în cadrul obiectivului de referință nr. 2, a fost înființat un comitet pentru proceduri disciplinare, prin care se va aplica de către CJS codul de etică pentru magistrați. Instituția nu a fost încă în măsură să acumuleze un parcurs de rezultate, dar primele sancțiuni disciplinare aplicate de CJS în noua sa compoziție indică existența unei politici stricte de urmărire a abaterilor[9].

Monitorizarea eficienței actului de justiție suferă de o lipsă de date statistice pertinente și de o capacitate corespunzătoare de efectuare a unei analize calitative. Nu există suficiente date fiabile privind urmărirea cauzelor în faza contencioasă și precontencioasă. Datele statistice prezentate Comisiei privind cazurile de corupție la nivel înalt și crimă organizată, în cadrul obiectivelor de referință 4 și 6, nu permit evaluarea performanței sistemului judiciar sau a organelor de anchetă. Dezvoltarea capacității Bulgariei de a colecta date statistice și de a le clasifica este importantă și urgentă. În acest sens, este importantă finalizarea Sistemului unificat de informații. În cadrul obiectivului de referință 3, Planul de acțiune prevede o serie de măsuri concrete de monitorizare a progresului reformei sistemului judiciar și de asigurare a durabilității sale. Acest lucru include publicarea plângerilor legate de numiri și concursuri, precum și publicarea rezultatelor verificărilor SJC asupra procedurilor de recrutare. Sunt incluse, de asemenea, câteva măsuri pentru pregătirea continuă a magistraților.

Obiectivul de referință nr. 4: realizarea unor anchete profesionale și imparțiale în cazul sesizărilor de corupție la nivel înalt și raportarea rezultatelor. Raportarea rezultatelor verificărilor interne din cadrul instituțiilor publice și a publicării informațiilor privind averile demnitarilor

- Asocierea experților din statele membre pentru a acorda asistență și îndrumare în vederea îmbunătățirii calității anchetelor și a raportărilor aferente

- Reorganizarea și coordonarea ansamblului instituțional al organismelor abilitate să lupte împotriva corupției

- Adoptarea unor dispozi ții administrative pentru protejarea denunțătorilor de abuzuri

- Aplicarea integrală a legisla ției privind independența inspectoratelor din administrația publică și asigurarea unui caracter proactiv în atribuțiile de anchetă ale acestora

- Raportarea cu privire la punerea în aplicare a măsurilor adoptate pentru a preveni și a combate exercitarea presiunii asupra organelor de anchetă și urmărire penală, în special susținerea cazurilor de suspendare/revocare/inițiere a urmăririi penale împotriva organelor de punere în aplicare a legii suspectate de corupție

- Asigurarea instituirii unui mecanism credibil de verificare a declara țiilor de avere precum și a sancțiunilor efective în cazul declarațiilor false sau inexacte

În perioada 1 iulie-31 octombrie 2007, Bulgaria a înregistrat 51 de trimiteri în judecată, 20 de condamnări definitive și 7 achitări pentru cazuri de corupție la nivel înalt. În cadrul sistemului judiciar, au fost lansate 11 proceduri precontencioase, dar nu s-a înregistrat nici o condamnare. În plus, Bulgaria raportează efectuarea unui număr important de controale anunțate, dar și neanunțate, în cadrul administrației centrale și al sistemului judiciar[10]. Nu au fost disponibile date calitative privind strategia inspecțiilor, prioritățile avute în vedere la efectuarea controalelor și analizele de risc. Prin urmare, a fost imposibilă evaluarea contribuției acestor activități la limitarea corupției la nivel înalt în Bulgaria.

Deși trebuie recunoscută depunerea de eforturi suplimentare de natură organizațională, nu au fost raportate rezultate concrete în ceea ce privește ameliorarea cooperării între diferitele organisme însărcinate cu combaterea corupției. Până în luna februarie 2008, Comitetul anticorupție din cadrul Consiliului de miniștri va elabora un plan de acțiune în vederea consolidării capacităților, a efectuării de acțiuni comune și a ameliorării interacțiunilor interinstituționale [11].

Nu au fost raportate acțiuni pentru protejarea celor care denunță abuzuri. Planul de acțiune prevede organizarea unei mese rotunde privind aplicarea cadrului legislativ existent de protecție a acestor persoane, precum și a unei campanii de sensibilizare pentru perioada februarie-martie 2008.

Obiectivul de referință nr. 5: adoptarea unor măsuri suplimentare de prevenire și de luptă împotriva corupției, în special la frontiere și în administrația locală

- Aplicarea de sancțiuni disciplinare și o politică de toleranță zero, în special în serviciul de inspecție veterinară, în serviciile vamale, în Agenția executivă de administrare a transporturilor rutiere și în alte servicii relevante

- Introducerea sistemelor de plată electronică și a unui sistem de ture aleator în cazul ofițerilor care lucrează la frontiere

- Efectuarea, cu regularitate, de audituri și verificări, publicarea constatărilor și luarea de măsuri în consecință

- Raportarea cu privire la anchetele în cazurile de averi nejustificate

Acțiuni precum măsurile preventive, integrarea bunelor practici în regulamentele de procedură (cum ar fi sistemul fișelor unice[12]), alocarea și rotația aleatorie a turelor de serviciu, au redus ocaziile de corupție în cadrul poliției vamale și de frontieră. Un sondaj efectuat în luna august 2007 de către Clubul automobilistic regal din Țările de Jos a confirmat această tendință pozitivă. Bulgaria a raportat efectuarea de controale, de proceduri disciplinare și adoptarea de sancțiuni în cadrul poliției vamale și de frontieră. În acest moment, Comisia nu deține suficiente detalii privind cazurile și sancțiunile, care să-i permită sa tragă o concluzie[13].

Sistemul eGovernment și un sistem de gestiune al cozilor de așteptare au fost introduse în cadrul autorităților locale din trei regiuni-pilot.

Au fost efectuate controale proactive asupra averilor nejustificate în cadrul autorităților vamale. Nu există informații suplimentare în ceea ce privește eforturile de urmărire a averilor nejustificate în alte domenii. Verificările ar trebui efectuate de o manieră proactivă, fundamentate pe o analiză de risc și ar trebui să includă autoritățile locale și alte sectoare vulnerabile.

Magazinele „duty-free” de pe teritoriul bulgar și la frontierele externe cu Turcia și Serbia, precum și stațiile de benzină „duty-free” de pe teritoriul bulgar continuă să fie tolerate și au cunoscut o creștere importantă a veniturilor în anul 2007. Acestea reprezintă un punct esențial în ceea ce privește corupția la nivel local și criminalitatea organizată.

Bulgaria raportează faptul că acuzațiile de corupție cu ocazia ultimelor alegeri locale au rezultat în derularea a 13 proceduri precontencioase, în urma modificărilor Codului penal în octombrie 2007 prin care cumpărarea de voturi a devenit infracțiune[14].

Obiectivul de referință nr. 6: punerea în aplicare a unei strategii de luptă împotriva criminalității organizate, cu accent pe infracțiunile grave, pe spălarea banilor, precum și confiscarea sistematică a bunurilor obținute în mod ilicit. Raportarea cu privire la anchetele, acuzațiile și condamnările - noi sau în curs - din aceste domenii

- Asocierea experților din statele membre pentru a acorda îndrumare și asistență în vederea îmbunătățirii calității anchetelor și a raportărilor aferente

- Prezentarea unui plan de ac țiune pentru punerea în aplicare a strategiei de luptă împotriva criminalității organizate și aplicarea acestuia, însoțit de rapoarte periodice

- Aplicarea integrală a legisla ției cu privire la confiscarea bunurilor obținute ilicit

- Raportarea periodică și auditarea internă a anchetelor, a punerilor sub acuzare și a condamnărilor noi și în derulare

- Publicarea rezultatelor acestor audituri

- Punerea în aplicare a noii legisla ții privind combaterea spălării banilor

În perioada 1 iulie - 31 decembrie 2007, Bulgaria a lansat 48 de anchete precontencioase pentru infracțiuni legate de criminalitatea organizată; a trimis în judecată 21 cauze și a înregistrat 24 condamnări definitive. Chiar dacă această tendință pozitivă trebuie recunoscută, o analiză calitativă a datelor în privința eficienței actului de justiție și a naturii condamnărilor nu este disponibilă. Analiza Comisiei asupra unui eșantion de cazuri de nivel înalt indică faptul că, după anul 2000, doar un caz a fost finalizat, iar jumătate din cazuri se află încă în faza de investigare[15].

Guvernul a înființat o Agenție Națională de Securitate în decembrie 2007[16] în vederea ameliorării rezultatelor Bulgariei în ceea ce privește urmărirea în justiție a infracțiunilor foarte grave. Agenția va fi creată prin comasarea actualului Serviciu național de securitate[17], a Agenției de informații financiare[18] și Agenției militare de contra-informații. Agenția Națională de Securitate se va înființa sub autoritatea directă a Consiliului de Miniștri și va avea capacitate operațională independentă. Având în vedere modul în care este concepută, Agenția Națională de Securitate ar trebui să se afle într-o poziție bună de a avea, în practică, inițiativa în cadrul fazei precontencioase. Consolidarea în paralel a Parchetului pare, prin urmare, a fi recomandabilă. Competențele precise ale agenției și mecanismele de coordonare cu alte instituții competente din cadrul Ministerului de Interne trebuie să fie precizate în legislația secundară și în acorduri de cooperare interinstituțională. În acest sens, vor fi important de clarificat cazurile care cad în competența Agenției precum și faptul că aceasta poate efectua investigații în mod independent și poate depune mărturie în instanță.

SPRIJINUL ACORDAT ÎN CADRUL MECANISMULUI DE COOPERARE Ş I VERIFICARE

Sprijinul substanțial pus la dispoziția Bulgariei în domeniul justiției și afacerilor interne provine atât de la programe UE (cum ar fi PHARE și Facilitatea de Tranziție), precum și de la state membre[19]. Acest domeniu rămâne principala destinație a sprijinului UE post-aderare: mai mult de jumătate din bugetul Facilității de tranziție a UE pentru Bulgaria este dedicat acestui sector, inclusiv un pachet financiar special de 6 MEUR pentru proiecte care sprijină în mod direct realizarea de progrese în cadrul obiectivelor de referință din MCV.

Proiectele din domeniul justiției și afacerilor interne acoperă o gamă largă de obiective. O analiză atentă a proiectelor puse în aplicare începând din 2003[20] arată că anumite domenii, cum ar fi reforma sistemului judiciar (obiectivul de referință nr. 3 – OR3) și pregătirea și echiparea poliției și a poliției de frontieră (OR5) au primit sprijin substanțial și ar putea să se apropie de un oarecare nivel de saturație. Lupta împotriva corupției la nivel înalt (OR4) și a criminalității organizate (OR6) primește un sprijin mai puțin bun. În plus, până în prezent, nu au existat proiecte privind corupția la nivel local sau în sectoarele vulnerabile, cum ar fi învățământul și asistența medicală (OR5).

Sprijinul acordat a avut un impact asupra progreselor Bulgariei. Domeniile cărora li s-a acordat o mare atenție prin cooperarea internațională, cum ar fi reforma justiției și politica frontierelor, înregistrează progrese superioare în ceea ce privește atingerea obiectivelor de referință, în comparație cu domeniile care au primit mai puțin sprijin.

Sprijinul viitor ar trebui axat pe sprijinirea luptei împotriva corupției și a criminalității organizate. Sprijinul ar trebui să abordeze în mod direct prioritățile și nevoile identificate în Planul de acțiune elaborat de Bulgaria. În general, ar trebui acordată preferință unor misiuni de sprijin de dimensiuni reduse, dar bine țintite, care țin seama de capacitatea de absorbție a instituțiilor din Bulgaria și permit preluarea deplină de către acestea a rezultatelor. Pare a fi oportună eliminarea treptată și bine gestionată a sprijinului pentru domeniile saturate.

Bulgaria este încurajată să utilizeze pe deplin bugetul important de sprijin acordat de UE, care este încă disponibil prin Facilitatea de tranziție și prin TAIEX. Proiectele de dimensiune mai mare, a căror punere în aplicare este prevăzută pentru anul 2008 în cadrul Facilității de tranziție și care ar putea produce rezultate concrete doar într-unul sau doi ani ar trebui completate de proiecte flexibile, bine țintite, pe termen scurt sau mediu („ twinning light” ).

Comisia recomandă statelor membre să ia în considerare acordarea unui sprijin practic și direct Bulgariei, de exemplu sub forma echipelor de investigații, sprijinirii programelor de protecție a martorilor, schimbul de informații financiare și de metodologii, detașarea de experți tehnici în cadrul organismelor de luptă împotriva crimei organizate și a corupției, precum și realizarea de parteneriate instituționale în aceste domenii. Priorități suplimentare ar putea fi sprijinirea unor instituții precum noua Agenție Națională de Securitate, Consiliul Judiciar Suprem și inspectoratul său ori serviciile de procuratură sau investigații, prin programe de schimburi de personal și acordarea de burse.

CONCLUZII

În primul an în calitate de stat membru UE, Bulgaria a continuat să facă eforturi în vederea remedierii deficiențelor care, altfel, ar împiedica aplicarea eficace a legislației, politicilor și programelor europene. Cu toate acestea, în domenii cheie cum ar fi lupta împotriva corupției la nivel înalt și a criminalității organizate, nu s-a făcut încă dovada unor rezultate convingătoare.

Actualizarea de natură tehnică din prezentul raport nu reprezintă o evaluare aprofundată a progreselor realizate în privința obiectivelor de referință. Situația din teren dă însă naștere la preocupări, a căror abordare este necesară înainte de efectuarea de către Comisie a unei evaluări complete în luna iunie. În timp ce eforturile Bulgariei în domeniul reformei sistemului judiciar (obiectivele de referință 1-3) și al luptei împotriva corupției de la frontiere continuă să producă progrese, acțiunile de combatere a corupției în cadrul administrației locale și a sectoarelor vulnerabile precum învățământul și asistența medicală (obiectivul de referință 5) ar trebui întărite. Bulgaria ar trebui să-și sporească eforturile, în special în ceea ce privește combaterea corupției (obiectivul de referință 4) și a criminalității organizate (obiectivul de referință 6).

Comisia recunoaște eforturile importante depuse în vederea elaborării unui plan de acțiune credibil. Cu toate acestea, Planul de acțiune necesită mai multă consecvență pe alocuri, iar unele lacune trebuie remediate. Unele acțiuni trebuie să fie mai bine explicate, ar trebui fixate termene-limită, iar instituțiile responsabile de îndeplinirea diverselor măsuri trebuie să fie identificate în mod clar[21]. Comisia propune remedierea acestor aspecte din Planul de acțiune.

ANNEX

Overview of EU Assistance provided to Bulgaria in the area of Judicial Reform and the Fight against Corruption and Organised Crime [22]

Benchmarks 1 and 2: Independence and Accountability of the Judicial System; Transparency and Efficiency of the Judicial Process

Projects focusing on the revision and implementation of the Bulgarian judicial procedure codes and projects strengthening key institutions in the judicial system such as the Supreme Judicial Council and the Prosecution Office have been implemented. The application of procedural legislation will continue to be supported through the Transition Facility.

Phare 2004-2006:

- Strengthening the Bulgarian Judiciary – Implementation of the new penal procedures code; strengthening the interagency cooperation between public prosecutor’s office (PPO) and other concerning bodies in fighting organised crime and corruption (Oct 2006-Apr 2008: 878.600 EUR)

- Strengthening the Senior Judicial Council and improvement of magistrates' status (until Jul 2007: 1,2 MEUR)

- Remedy the Civil and Penal Procedures (ended early 2007: 1.2 MEUR)

Transition Facility 2007:

- Strengthening the uniform application of the new procedural legislation in Bulgaria (1,6 MEUR)

Main Bilateral Projects:

Consultations to national legislation and further training in criminal law, harmonization of European Law and various topics, e.g. legal aid (2007: 88.000 EUR) |

- Main Projects with a total budget of at least 4.8 MEUR

Benchmark 3: Judicial Reform

An important budget for investment into IT technology and for training and strategic advice on structural reform of the judiciary was made available. Substantial support has been given to the establishment of a witness protection system. Future projects continue training activities and strengthen court management. Bilateral projects focused on various aspects of judicial reform including training and capacity building.

Phare 2004-2006:

- Training of magistrates and administrative staff (1,2 MEUR)

- Judicial Cooperation in Penal and Civil Matters (until 09/2007; 1 MEUR)

- Support for the Establishment and Strengthening of a Witness Protection System (6.2 MEUR)

- Several Projects investing into Information Technology for the Judiciary and providing Technical Assistance (total approx. budget 43 MEUR)

Transition Facility 2007:

- Strengthening the public management of the judiciary and court administration (1,8 Mio EUR)

- Further steps towards a higher quality of training in the judiciary (780.000 EUR)

European Social Fund: Operational Plan 2007-2013 (Administrative Capacity):

The ESF will fund several projects on the improvement of professionalism, transparency and accountability of the Bulgarian judicial system for a total budget of 12 MEUR. Project objectives include monitoring of the Administrative Procedure Code; development of IT systems; development and capacity building of the administrative court system; development of the Unified Information System.

Bilateral Projects:

Consultation to national legislation and further training in administration of justice, administrative law and various topics: quality management workshops for judges and prosecutors (until Dec 2007: 38.000 EUR) |

Establishing European Union Law Documentation Centre for the Judiciary(Apr 2006-Mar 2008: 350.000 EUR) Strengthening the capacity of the Ombudsman of BG and the local public mediators to protect human rights, counteract corruption and promote good governance (Jan 2007-Dec2008: 350.000 EUR) Strengthening of institutional capacity of SIRENE bureau (in preparation: 325.000 EUR) Rendering of advice on strategic issues relating to the conceptual framework of the reforms of the structure of the Prosecutor’s Office of the Republic of Bulgaria (Jan-Sept 2007: 74.500 EUR) |

Continued Development of Judiciary Training Capacities (Mar-Nov 2007: 35.000 EUR) |

Better Legal Training for magistracy (Apr 2006-2008: 101,000 EUR) Prosecution Office Reform (Jun 2006-2008: 80,700 EUR) |

- Main Projects with a total budget of at least 65.4 MEUR

Benchmark 4: High-Level Corruption

Several successive EU projects on capacity building for the fight against corruption have been implemented since 2004. This support will continue through both Phare and the Transition Facility. A number of bilateral advisers are active in this area and individual missions and training courses have been carried out through bilateral funds.

Phare 2004-2006:

- Strengthening the Capacity of the Anti-Corruption Commission to Counteract Corruption in Public Administration and Judiciary and the relevant law enforcement bodies - Technical Assistance (several projects since 2004, total budget: 7.2 Mio EUR)

Transition Facility 2007:

- Civil Society Development in the area of anti-corruption fighting (1,15 Mio EUR)

- Elaboration and strengthening of the Human Resources Management System in the Ministry of Interior as a factor in the fight against corruption among its personnel (1,5 Mio EUR)

Main Projects with a total budget of at least 9.85 MEUR

Benchmark 5: Local Corruption / Corruption at Borders

The EU has heavily invested in Border Control and in improving the effectiveness of Bulgarian police since 2003. A number of bilateral projects have also reinforced institutional capacity in this area. However, no larger projects directly addressing prevention aspects of local corruption and corruption in vulnerable sectors such as education and healthcare have been implemented.

Phare 2003-2006:

- 11 large projects modernising Border Police equipment, implementing EU best-practice in border control and improving the operative capacity of border police have been implemented since 2003/2004. (total budget: approx. 90 MEUR)

- Several projects address the general modernisation of Bulgarian Police and the improvement of its efficiency (total budget: approx. 25 MEUR)

Bilateral Projects (examples):

Enhancing Anti-Corruption Practices within the Bulgarian Law Enforcement Agencies (Nov 2006 -Feb 2007) Border Justice (Aug 2006-Mar 2007: 125,000 EUR) |

- Main Projects with a total budget of at least 115 MEUR

Benchmark 6: Organised Crime

As yet, assistance for capacity-building of the key institutions responsible for the fight against organised crime has been relatively limited, except for important investment into Police. For the future an important budget for training and capacity development in this area has been foreseen. Bilateral projects focussed on a number of specific areas such as drugs trafficking, human trafficking or money laundering.

Phare 2004-2006:

- Modernising Bulgarian Police and Enhancing its efficiency (several projects since 2004, total budget: 16.46 MEUR)

- Further strengthening police investigation capacity (crime statistics, undercover operations and investigative techniques and forensics) (900,000 EUR)

- Improving of the Co-operation between the Financial Intelligence Agency and the Obligated Entities Enlisted by the Law on Measures against Money Laundering (150,000 EUR)

- Further Strengthening the Administrative Capacity of the Public Prosecutor’s Office for fighting money laundering, organized crime and corruption on the high levels with an accent on confiscation of property acquired by crime (155,000 EUR)

- Improvement of Forensic Capacity for the Inspection of Crime Scenes (Phare 2006: 1.6 MEUR)

Transition Facility 2007:

- Enhancement of the administrative capacity of the Police in counteraction to drug crimes at national and regional level (600.000 EUR)

- Enhancement of the Ministry of Interior's capacity to fight organised crime (1 Mio EUR)

- Enhancement of the capacity of the Bulgarian police through the introduction of EU models and methods for crime analysis (580.000 EUR)

- Further strengthening the administrative capacity of the Financial Supervision Commission (money-laundering) (450.000 EUR)

- Improving and extending the level of training in the field of countering organized crime for Bulgarian MoI (620.000 EUR)

- Further strengthening forensic capacity of the expert services of Ministry of Interior for collection and examination of material traces for crime scenes (525.000 EUR)

Bilateral Projects:

Illegal Migration (Nov 2007-Jun 2008: 24.000 EUR) |

“Development of a child-rights methodology to identify and support child victims of traffic” (Dec 2005-2007: 214.908 EUR) |

Raising the effectiveness of the Financial Intelligence Agency in monitoring of anti-money laundering and anti-terrorist financing compliance in entities of the non-financial sector (Jun-Nov 2007: 51.000 EUR) |

Explosives, Firearms, Ammunitions (Feb-Aug 2007: 39.500 EUR) Fight against money laundering Police cooperation programmes on (1)crime management (2) trafficking in human beings and illegal migration, (3) police and ethics |

Combating Money Laundering (Nov 2006-Jun 2007: 35,140 EUR) Murder Investigation – Building Capacity (Jul06-Mar 2007: 24,770 EUR) Identity Document Fraud Unit (Apr 2006-2007: 282,000 EUR) Improving anti-drugs intelligence capacity of BG Customs Agency (Nov 2006-Dec 2007: 105,000 EUR) |

- Main Projects with a total budget of at least 22.96 MEUR

[1] Decizia nr. 2006/929/CE a Comisiei din 13 decembrie 2006 de stabilire a unui mecanism de cooperare și de verificare a progreselor realizate de Bulgaria în vederea atingerii unor obiective de referință specifice în domeniul reformei sistemului judiciar și al luptei împotriva corupției și a criminalității organizate, (JO L 354, 14.12.2006, p. 58).

[2] Primul raport al Comisiei a fost publicat la 27 iunie 2007, COM(2007)377 final.

[3] Planul este disponibil la următoarea adresă internet:http://www.mvr.bg/en/EUIntegration/plan_BM_1_6_21_10_07_final.htm

[4] Rapoartele privind Codul de procedură penală (CPP) sunt publicate atât pe site-ul Ministerului Justiției cât și pe cel al Parchetului, în timp ce rapoartele Codului de procedură administrativă (CPA) sunt disponibile pe site-ul Ministerului Justiției și al Curții Supreme Administrative.

[5] Planul de acțiune, măsura 2.10.

[6] În realitate, potrivit legii, o informație care nu este obținută de către autoritățile bulgare în decursul urmăririi penale nu poate fi considerată mijloc de probă. De asemenea, nu există modalități de a proteja informații care nu sunt considerate mijloc de probă. O astfel de abordare restrictivă a mijloacelor de probă care pot fi prezentate în instanță sporește gradul de dificultate a fazei precontencioase și reduce eficiența actului de justiție.

[7] În opinia diverselor instituții cum ar fi Procurorul General și Consiliul Judiciar Suprem, precum și a unor experți independenți, Bulgaria trebuie să-și modernizeze Codul penal și să-l revizuiască pe cel de procedură penală.

[8] Modificare a articolului 194 din Codul de procedură penală.

[9] Pe 13 decembrie 2007, CJS a eliberat din funcție un procuror și un anchetator pentru fapte de corupție. În ambele cazuri, CJS a adoptat o interpretare strictă respingând posibile argumente procedurale precum prescrierea faptei sau garanția de imunitate de care beneficiau magistrații înainte de modificarea Constituției.

[10] În perioada iulie-noiembrie 2007, inspectoratele administrației centrale au efectuat un total de 784 de controale, dintre care 373 anunțate și 411 neanunțate. Inspectoratul Agenției Vămilor a efectuat cele mai multe dintre controalele neanunțate – 90. Inspectoratele au primit 214 de sesizări de cazuri de corupție. Au fost demarate 73 de proceduri disciplinare împotriva unor funcționari administrativi. 54 de funcționari au fost demiși. 5 de funcționari au fost suspendați temporar. Au fost transmise Parchetului dosare implicând 30 de funcționari. Au fost condamnați pentru corupție 3 funcționari, a căror pedepse au intrat în vigoare.

[11] Planul de acțiune, obiectivul 4, măsura 1.2.

[12] Era prevăzut ca până la sfârșitul lunii decembrie 2007, cinci (din 11) puncte de trecere a frontierei să funcționeze în baza principiului „fișei electronice unice”.

[13] Conform datelor furnizate de Ministerul de Interne, Agenția Vămilor a verificate 86 de funcționari vamali, în urma controalelor anunțate efectuate în perioada iulie-noiembrie 2007. Mai mult, în urma unor sesizări au fost efectuate 12 proceduri disciplinare fiind impuse 15 sancțiuni disciplinare. În același timp, poliția de frontieră a efectuat 24 de controale, din care au rezultat 10 demiteri, 8 realocări către alte activități și 3 eliberări de sarcini. Au fost finalizate procedurile disciplinare în privința altor 5 funcționari, care vor fi demiși.

[14] În Bulgaria, au avut loc alegeri locale la 28 octombrie și 4 noiembrie. Autoritățile au primit 179 de sesizări privind cumpărarea de voturi. Procuratura a lansat 13 investigații pe 22 noiembrie. Cel mai mare număr de investigații a fost demarat în Pernik, Varna, Stara Zagora, Berkovitsa.

[15] În absența unei analize calitative a urmăririi în justiție a cazurilor de crimă organizată, Comisia a comunicat Bulgariei o listă de cazuri binecunoscute înregistrate între 2000 și 2007, ca eșantion pentru analiză. Din informarea Bulgariei privind stadiul la zi cu privire la cele 10 cazuri apărute până în 2006 rezultă că în 3 cazuri s-a dispus trimiterea în justiție, iar procesul se află în desfășurare, într-un caz acordul propus dintre procuror și inculpat se află sub analiza Curții Supreme de Casație, într-un caz acordul dintre procuror și inculpat a intrat în vigoare, iar în toate celelalte 5 cazuri, inclusiv unul datând din 2002 și unul din 2003, ancheta se afla încă în desfășurare.

[16] Legea privind Agenția de stat „Securitatea Națională”, Jurnalul Oficial al Bulgariei nr. 109 din 20.12.2007.

[17] Serviciu aflat în cadrul Ministerului de Interne, însărcinat cu investigații speciale și sub acoperire.

[18] Comasarea Agenției de informații financiare în noua Agenție Națională de Securitate poate influența situația celei dintâi în cadrul rețelei UIF din Europa (Grupul Egmont). Acest aspect trebuie coordonat cu organismele respective.

[19] Numai prin programul PHARE au fost puși la dispoziție în domeniul justiției și afacerilor interne în Bulgaria peste 182 de milioane de euro din 2004. Facilitatea de tranziție va fi în vigoare până în 2010. În cadrul oferit de fondurile structurale, se acordă deosebită atenție și sprijin pentru elaborarea unui sistem sănătos și transparent de gestionare financiară a fondurilor UE, un proces ce are legătură cu lupta împotriva corupției. Va fi furnizată asistență tehnică pentru monitorizarea, controlul și evaluarea proiectelor, precum și pentru dezvoltarea unui Sistem informatic unic de management eficace, capabil să furnizeze informații transparente privind absorbția și utilizarea fondurilor. În cadrul exercițiului de control al conformității, auditorii Comisiei Europene vor analiza sistemele create în Bulgaria, inclusiv gradul de pregătire pentru combaterea fraudei și a corupției. TAIEX a organizat un număr important de activități în domeniul justiției și afacerilor interne în Bulgaria și păstrează la dispoziție un buget pentru acțiuni în viitor.

[20] În vederea identificării posibilelor lacune în ceea ce privește asistența, precum și pentru a asigura disponibilitatea unei game complete de sprijin, lista anexată prezentului raport rezumă asistența corespunzătoare acordată Bulgariei pe plan bilateral și de către UE, începând din 2003. Această listă a fost realizată în baza informațiilor disponibile în cadrul Comisiei și a celor comunicate de către statele membre. Nu au putut fi menționate toate datele privind proiectele specifice, fiind acordată preferință datelor de sinteză, pentru a facilita înțelegerea. Cu toate acestea, informațiile complete au fost comunicate Bulgariei, iar sugestiile din prezenta secțiune au fost discutate cu autoritățile bulgare.

[21] Acțiunile propuse cu privire la reforma sistemului judiciar (OR3) și, în special, cu privire la cadrul legislativ pentru sistemul judiciar (OR 1 și 2) sunt detaliate și credibile. În schimb, acțiunile aferente obiectivelor de referință 4, 5 și 6 nu precizează obiective precise și indicatori de performanță adecvați. Măsurile propuse (cum ar fi campaniile de sensibilizare, etc.) nu reflectă angajamentul de care este nevoie pentru a rezolva problemele respective. De asemenea, nu este prezentat cadrul operațional aferent. De exemplu, măsura 1.4 din cadrul obiectivului de referință 5 menționează efectuarea unor sondaje anuale cu privire la corupția lucrătorilor vamali, la posturile de frontieră, asupra pasagerilor și șoferilor de camioane. Pentru o monitorizare mai bună a progresului, astfel de sondaje ar putea fi efectuate lunar sau chiar trimestrial la punctele de frontieră cele mai vulnerabile. Ele ar putea fi efectuate împreună cu o organizație independentă. Aceste sondaje ar trebui legate de un plan operațional de acțiune privind aceste puncte de frontieră, prin stabilirea unui calendar detaliat de controale, inspecții, pregătire, etc. Un astfel de plan operațional de acțiune ar putea fi fundamentat pe date calitative care permit o evaluare analitică a riscului. Actualizarea continuă a Planului de acțiune ar trebui să fie monitorizată riguros de către un puternic mecanism de coordonare central operațional.

[22] PHARE: Budgetary figures include Bulgarian national co-financing.

Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.